Ix-xufier li saq għal fuq folla nies u qatel ħames persuni fosthom tarbija ta' disa' ġimgħat f'Trier fil-Ġermanja kien fis-sakra. Ix-xufier ta' 51 sena ġie arrestat bil-prosekuzzjoni qalet li s-suspettat kien xorob ammont kbir ta' alkoħol. L-awtoritajiet qalu li eskludew kull tip ta' mottiv li l-attakk seta' seħħ minħabba mottiv reliġjuż jew politiku. Is-Sindku sostna kif ix-xena kienet waħda orribbli li ħalliet paniku hekk kif bosta persuni ttajru mill-vettura li kienet qed tinstaq b'veloċità qawwija. Il-vittmi kienu tliet nisa ta' 25 sena, 52 sena u 73 sena kif ukoll missier it-tarbija li għandu 45 sena. Il-mara kif ukoll ibnu ta' sena ndarbu fl-inċident.